Oud-Bok op kortlys vir OP-bestuurspos | Netwerk24
Deur Michael Green 10 Augustus 2018 13:57
Thando Manana / Foto: Argief
Die voormalige Springbok-losvoorspeler Thando Manana mik glo na dieselfde pos by die Oostelike Provinsie as die een waarvoor Brent Janse van Rensburg aansoek gedoen het.
Volgens ’n betroubare bron in die binnekringe van die OP Rugbyunie (Opru) is Manana ook op die kortlys vir die pos as die unie se hoofbestuurder.
André Rademan, president van Opru, het vroeër toegegee dat Janse van Rensburg, wat vandeesweek as afrigter van die Pumas bedank het, ’n kandidaat vir die pos is. Rademan wou nie die ander name op die kortlys verklap nie.
Dis egter geen geheim dat Manana daarna streef om meer by die unie betrokke te raak nie. Hy het al in die verlede as keurder vir van die junior spanne opgetree.
Hy was ook ’n groot teenstander van Cheeky Watson, die vorige president, en was verheug toe Watson bedank het.
Meer oor: Brent Janse Van Rensburg | Thando Manana